CELEX: 62021TN0693
Language: et
Date: 2021-10-25 00:00:00
Title: Kohtuasi T-693/21: 25. oktoobril 2021 esitatud hagi – NJ versus komisjon

24.1.2022   
            
            
               ET
            
            
               Euroopa Liidu Teataja
            
            
               C 37/39
            
         
      25. oktoobril 2021 esitatud hagi – NJ versus komisjon
      (Kohtuasi T-693/21)
      (2022/C 37/52)
      Kohtumenetluse keel: inglise
      
         Pooled
      
      
         Hageja: NJ (esindaja: advokaat C. Maczkovics)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada vastavalt ELTL artiklile 265, et komisjon jättis õigusvastaselt reageerimata tema 19. aprilli 2018. aasta kaebusele, mis puudutas riigiabi SA.50952(2018FC);
               
            
                  —
               
               
                  kohustada komisjoni võtma viivitamatult seisukoht numbriga SA.50952(2018FC) registreeritud kaebuse suhtes;
               
            
                  —
               
               
                  mõista komisjonilt välja kõik kohtukulud, sealhulgas hageja kohtukulud, isegi siis, kui pärast käesoleva hagi esitamist võtab komisjon meetmeid, mis Üldkohtu hinnangul muudavad hagi esemetuks, või kui Üldkohus jätab hagi vastuvõetamatuse tõttu läbi vaatamata.
               
            
         Väited ja peamised argumendid
      
      Hagi põhjenduseks esitatud ühesainsas väites väidab hageja, et komisjon on rikkunud Euroopa Liidu toimimise lepingust tulenevaid kohustusi. Eelkõige märgib ta, et rikutud on ELTL artiklit 265, määruse 2015/1589 (1) artikli 12 lõike 1 punkti 2, hoolsa ja erapooletu hindamise kohustust, hea halduse põhimõtet ja otsuste mõistliku aja jooksul tegemise põhimõtet, sest komisjon ei ole rohkem kui kolme aasta ja kuue kuu jooksul pärast seda, kui hageja esitas kaebuse seoses riigiabiga SA.50952(2018FC), võtnud vastu ühtegi otsust vastavalt määruse 2015/1589 artikli 4 lõigetele 2, 3 või 4. Hageja väidab, et komisjon oleks pidanud sellise otsuse tegema vastavalt oma parimate tavade juhendile riigiabi kontrollimenetluste teostamiseks (2) kaheteistkümne kuu või vähemalt mõistliku aja jooksul.
      
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).
      
         (2)  Parimate tavade juhend riigiabi kontrollimenetluste teostamiseks (ELT 2009, C 136, lk 13).